[{"text_idx": "#000002", "text": "Ble yn y byd (wel, ble yng Nghymru!) mae gwefannau Bro360?"}, {"text_idx": "#000003", "text": "Mae 7 gwefan straeon lleol wedi\u2019u creu gyda help Bro360 \u2013 a dyma ble maen nhw..."}, {"text_idx": "#000004", "text": "Cymunedau yn ardal Arfon a Cheredigion sydd wedi creu gwefannau straeon lleol gyda help prosiect peilot Bro360."}, {"text_idx": "#000005", "text": "Mae 7 gwefan wedi\u2019u creu erbyn hyn \u2013 a dyma ble maen nhw..."}, {"text_idx": "#000006", "text": "Gwefan pobol Dyffryn Peris a Dyffryn Gwyrfai. Dyw hi ddim yn syndod i\u2019r criw lleol ddewis yr Wyddfa fel eicon y wefan."}, {"text_idx": "#000007", "text": "Gwefan gan bobol y dre\u2019 Gymreicia\u2019 yn y byd! Y castell yw eu symbol nhw."}, {"text_idx": "#000008", "text": "Gwefan pobol Dyffryn Nantlle yw\u2019r hynaf o wefannau Arfon. I ddathlu\u2019r cysylltiad a\u0302\u2019r Mabinogi a chwedl Blodeuwedd, dewisodd y criw lleol y dylluan fel eicon."}, {"text_idx": "#000009", "text": "Gwefan pobol Dyffryn Ogwen. Mae\u2019r crawia i\u2019w gweld ym mhobman ar hyd y ffyrdd a\u2019r caeau yn y Dyffryn, a dyna symbol y wefan fro."}, {"text_idx": "#000010", "text": "Gwefan fro i gymunedau gogledd Ceredigion, sy\u2019n ymestyn o Dre\u2019r Ddo\u0302l i Lanrhystud; o Aberystwyth i Gwmystwyth. Mae\u2019r bont yn symbol o holl bontydd y fro, sy\u2019n dod a\u0302 phobol ynghyd ac yn creu cysylltiadau."}, {"text_idx": "#000011", "text": "Gwefan pobol Tregaron a\u2019r cylch yw\u2019r ifancaf o\u2019r saith, ac mae Caron360 yn ymestyn o Bontrhydygroes i Fethania, ac o Ledrod i Landdewi Brefi. Mae\u2019r aderyn sy\u2019n hofran dros y fro yn cadw llygad ar bawb a phopeth \u2013 y barcud \u2013 yn symbol perffaith i gyfleu nod y wefan. Mwy o hanes y logo."}, {"text_idx": "#000012", "text": "Gwefan fro Llanbed a\u2019r cylch yw\u2019r hynaf o\u2019r cyfan \u2013 y \u201cpeilot cyn y peilot\u201d sy\u2019n bartneriaeth rhwng cwmni Golwg a\u2019r papur bro lleol."}, {"text_idx": "#000013", "text": "Partneriaeth rhwng y cymunedau lleol a chwmni Golwg yw\u2019r rhwydwaith o wefannau bro. Mae\u2019r \u2018360\u2019 yn arwydd o\u2019r cysylltiad rhyngddyn nhw a\u0302\u2019i gilydd ac a\u0302 gwefan newyddion cenedlaethol golwg360."}, {"text_idx": "#000014", "text": "Beth am gefnogi datblygiad Bro360 trwy gyfrannu?"}, {"text_idx": "#000015", "text": "Naill ai trwy gyfrannu eich stori eich hun, neu trwy roi cyfraniad ariannol bach i gefnogi\u2019r rhwydwaith."}, {"text_idx": "#000016", "text": "Creu gwefan fro Dyffryn Teifi"}, {"text_idx": "#000018", "text": "Neu gyda chyfeiriad ebost a chyfrinair:"}, {"text_idx": "#000019", "text": "Mae angen cyfeiriad ebost dilys."}, {"text_idx": "#000020", "text": "Dwi wedi anghofio fy nghyfrinair"}]